Diari Oficial de la Generalitat Valenciana


Sumari del DOGV 6396, del 12-11-2010 (2010/12789)

RESOLUCIÓ de 5 de novembre de 2010, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació de l'ampliació del conveni marc de col·laboració subscrit, el 17 de juny de 2010, entre la Conselleria de Sanitat, l'Agència Valenciana de Salut i GlaxoSmithKline, SA.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6396

Data del DOGV
:   12-11-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/12117


Data del document
:   05-11-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

RESOLUCIÓ de 5 de novembre de 2010, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació de l'ampliació del conveni marc de col·laboració subscrit, el 17 de juny de 2010, entre la Conselleria de Sanitat, l'Agència Valenciana de Salut i GlaxoSmithKline, SA. [2010/12449]  
La Conselleria de Sanitat, l'Agència Valenciana de Salut i GlaxoSmithKline, SA, han subscrit, després de la tramitació prèvia reglamentària, el 27 de setembre de 2010, l'ampliació del conveni marc de col·laboració subscrit el 17 de juny de 2010.  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentada ampliació, que ha quedat inscrita en el Registre de Convenis de la Generalitat amb el número 1542/2010, i que figura com a annex d'esta resolució.  
València, 5 de novembre de 2010.- La directora general del Secretariat del Consell: M.ª Teresa Lleó Alonso.  
Ampliació del conveni marc de col·laboració subscrit, amb data 17 de juny de 2010, entre la Conselleria de Sanitat de la Generalitat, l'Agència Valenciana de Salut i GlaxoSmithKline, SA  
València, 27 de setembre de 2010  
Reunits  
D'una part, Manuel Cervera Taulet, com a conseller de Sanitat de la Generalitat, segons que disposen els articles 27 i 28 de la Llei 5/1983, de 30 de desembre, del Consell, en relació amb els articles 2 i 4 del Reglament Orgànic i Funcional de la Conselleria de Sanitat, aprovat pel Decret del Consell 120/2007, de 27 de juliol, i en la seua condició de president del Consell d'Administració de l'Agència Valenciana de Salut, en representació d'esta, d'acord amb la delegació de competències aprovada per Acord d'1 de febrer de 2007, de tal Consell d'Administració, publicat en el Diari Oficial de la Comunitat Valenciana número 5453, de 19 de febrer de 2007.  
I d'una altra part, Rüdiger Becker, president i conseller delegat de GlaxoSmithKline, SA, d'ara en avant GSK, amb domicili al carrer de Severo Ochoa, 2, 28286 Tres Cantos, Madrid, i amb CIF A-28228526. Actua en nom i representació d'esta empresa, per raó de les facultats conferides per mitjà de l'escriptura pública de reelecció de càrrec i apoderament atorgada davant del notari de Madrid, Ricardo Isaías Pérez Ballarín el dia 14 de juliol de 2009, amb número de protocol 1.727, escriptura inscrita degudament en el Registre Mercantil de Madrid.  
Les parts reunides es reconeixen plena capacitat per a subscriure este conveni, i per això  
Manifesten  
Primer. Que el 17 de juny de 2010 van subscriure un conveni marc de col·laboració per a establir el marc de desenvolupament en matèria sanitària, en concret, segons la clàusula primera del conveni, per a la col·laboració en «activitats que contribuïsquen, directament o indirectament, a una millora de la qualitat de les prestacions d'atenció sanitària del sistema de salut de la Comunitat Valenciana, i per tant, a una millora de la qualitat de vida de la població de la Comunitat».  
Segon. Que l'esmentada clàusula primera del conveni establia com a accions a desenvolupar «les previstes en l'àmbit de la qualitat assistencial, ús racional de medicaments, investigació en servicis de salut i implantació de guies de pràctica clínica, especialment en l'àrea de la MPOC i de la HBP» (malaltia pulmonar obstructiva crònica i hiperplàsia benigna de pròstata).  
Tercer. Que, amb posterioritat a la firma del conveni marc de 17 de juny, GSK ha subscrit amb el Centre Superior d'Investigació en Salut Pública (CSISP) els següents acords per a la realització d'assajos clínics:  
- Assaig clínic «Estudi d'eficàcia, seguretat i immunogenicitat de la vacuna herpes zòster GSK 1437173A de GSK Biologicals en adults de 50 anys i majors», codi 110390 (Zòster-006), promogut per GSK i dirigit pel Dr. Joan Puig Barberá, del CSISP, per al qual es reclutaran, en el centre, en principi, 615 pacients.  
- Assaig clínic «Estudi d'eficàcia, seguretat i immunogenicitat de la vacuna herpes zòster GSK 1437173A de GSK Biologicals en adults de 70 anys i majors», codi 113077 (Zòster-022), promogut per GSK i dirigit pel Dr. Javier Díez Domingo, del CSISP, per al qual es reclutaran, en el centre, 457 pacients.  
Quart. En vista de la vocació que ambdós parts tenen en el foment de la investigació i la realitat i importància -econòmica, sanitària i científica- dels compromisos ja adquirits per GSK a la Comunitat Valenciana i d'altres projectes futurs que poden dur-se a terme en eixa Comunitat i que, de fet, ja estan en avançada fase d'estudi, les parts han decidit ampliar l'objecte del conveni marc de 17 de juny de 2010 per a arreplegar expressament els projectes d'investigació.  
Per tot això que s'ha exposat, les parts convenen subscriure la present addenda d'ampliació del conveni marc de 17 de juny de 2010 basant-se en la següent  
Clàusula  
Única. Ampliació de l'acord marc  
La clàusula primera, en què s'establix l'objecte del conveni marco de col·laboració de 17 de juny de 2010, amb efecte d'1 d'octubre de 2010, es modifica per a incloure l'impuls a projectes d'investigació i accions en el camp de la investigació clínica, i queda així:  
«És objecte del present conveni l'establiment d'un marc comú de col·laboració entre la Conselleria de Sanitat de la Generalitat, l'Agència Valenciana de Salut i GSK en aquelles activitats que contribuïsquen, directament o indirectament, a una millora de la qualitat de les prestacions d'atenció sanitària del sistema de salut de la Comunitat Valenciana i, per tant, a una millora de la qualitat de vida de la població de la Comunitat i a impulsar projectes d'investigació en l'àmbit sanitari. Ambdós parts reconeixen la importància d'unir esforços i capacitats, en el marc d'una col·laboració institucional que permeta desenvolupar i potenciar accions complementàries a les previstes en l'àmbit de la qualitat assistencial, ús racional de medicaments, investigació en servicis de salut i implantació de guies de pràctica clínica, especialment en l'àrea de la MPOC i de la HBP, així com en el camp de la investigació de medicaments d'ús humà».  
I en prova de conformitat amb el que exposa i convingut, firmen el present document en triple exemplar en el lloc i data assenyalats en l'encapçalament.  
Per la Conselleria de Sanitat de la Generalitat, el conseller de Sanitat: Manuel Cervera Taulet.  
Per GlaxoSmithKline, SA, el president i conseller delegat: Rüdiger Becker.